
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 326 

13 Φεβρουάριου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση υπερωριακής απασχόλησης υπαλλήλων που 
έχουν διατεθεί και δεν καταλαμβάνουν οργανικές 
θέσεις στο Πολιτικό Γραφείο του Υφυπουργού και 
του Γ ενικού Γ ραμματέα Εμπορίου του Υπουργείου 
Ανάπτυξης και Ανταγωνιστικότητας, για το χρο¬ 


νικό διάστημα έως 30/6/2014. 1 

Ειδική πιστοποίηση Ν.Π.Ι.Δ. ως φορέα παροχής υπη¬ 
ρεσιών Κοινωνικής Φροντίδας μη κερδοσκοπικού 

χαρακτήρα. 2 

Χορήγηση άδειας ίδρυσης και λειτουργίας πεδίου 
προσγείωσης ελαφρών αεροσκαφών Μυρίνης του 

Δήμου Καρδίτσας. 3 

Συγκρότηση Επιτροπής Εσωτερικού Ελέγχου στην 

Υπηρεσία Πολιτικής Αεροπορίας. 4 

Μεταβίβαση αρμοδιοτήτων του Γ ενικού Γ ραμματέα 
ΕΟΤ στους Προϊσταμένους των Γ ενικών Διευθύν¬ 
σεων του ΕΟΤ. 5 


ΑΠΟΦΑΣΕΙ Σ 

Αριθ. Β2-465 (1) 


Έγκριση υπερωριακής απασχόλησης υπαλλήλων που 
έχουν διατεθεί και δεν καταλαμβάνουν οργανικές 
θέσεις στο Πολιτικό Γραφείο του Υφυπουργού και 
του Γενικού Γραμματέα Εμπορίου του Υπουργείου 
Ανάπτυξης και Ανταγωνιστικότητας, για το χρονικό 
διάστημα έως 30/6/2014. 

Ο ΥΠΟΥΡΓΟΣ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

Έχοντας υπόψη: 

1. Τις διατάξεις: 

α) Του άρθρου 20 του Ν. 4024/2011 «Συνταξιοδοτικές 
ρυθμίσεις, ενιαίο μισθολόγιο-βαθμολόγιο, εργασιακή 
εφεδρεία και άλλες διατάξεις εφαρμογής του μεσο¬ 
πρόθεσμου πλαισίου δημοσιονομικής στρατηγικής 2012- 
2015» όπως ισχύει, (ΦΈ.Κ. 226/Α727.10.2011). 

β) Του Ν. 3528/2007 «Κύρωση του Κώδικα Κατάστα¬ 
σης Δημοσίων Πολιτικών Διοικητικών Υπαλλήλων και 
Υπαλλήλων Ν.Π.Δ.Δ.», όπως ισχύει (ΦΈ.Κ. 26/Α79.2.2007). 


γ) Της Π.Υ.Σ. 88/85 «Οργάνωση και λειτουργία Πολιτι¬ 
κών Γ ραφείων μελών της Κυβέρνησης και Υφυπουργών» 
(ΦΈ.Κ. 142/Α'/8.8.85), όπως συμπληρώθηκε με τις Π.Υ.Σ 
120/85 (ΦΈ.Κ. 176/Α715.10.85), 377/96 (ΦΈ.Κ. 6/Α716.1.96) 
και 33/97 (ΦΈ.Κ. 109/Α730.5.97). 

2. Του Π.Δ. 117/2012 «Σύσταση, συγχώνευση και μετονο- 
μασία Γ ενικών Γ ραμματειών του Υπουργείου Ανάπτυξης, 
Ανταγωνιστικότητας, Υποδομών, Μεταφορών και Δικτύ¬ 
ων» (ΦΈ.Κ. 202/Α719.10.2012). 

3. Του Π.Δ. 118/2013 «Τροποποίηση του π.δ. 85/2012 (Α' 
141) -Ίδρυση .... και μετονομασία των Υπουργείων Ανά¬ 
πτυξης, Ανταγωνιστικότητας, Υποδομών, Μεταφορών 
και Δικτύων... σε Υπουργείο Ανάπτυξης και Ανταγωνι¬ 
στικότητας...» (ΦΈ.Κ. 152/Α725.06.2013). 

4. Του Π.Δ. 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΈ.Κ. 153/Α725.6.2013). 

5. Της υπ’ αριθ. 12426/ΔIΟΕ/311/13-03-2012 απόφασης 
της Υπουργού Ανάπτυξης, Ανταγωνιστικότητας, Υπο¬ 
δομών, Μεταφορών και Δικτύων περί μεταβίβασης του 
δικαιώματος υπογραφής «Με εντολή Υπουργού» (ΦΈ.Κ. 
760/Β714.3.2012 και την υπ’ αριθ. 36773/ΔΙΟΕ/879/22.8.2012 
απόφαση μεταβίβασης αρμοδιοτήτων και δικαιώματος 
υπογραφής «Με εντολή Υπουργού» ή «Με εντολή Υφυ¬ 
πουργού» (ΦΈ.Κ. 2343/Β722.8.2012). 

6. Την υπ’ αριθ. 35701/ΓΔΟΥ 233/12.8.2013 κοινή υπουρ¬ 
γική απόφαση σχετικά με την «Αναδιάρθρωση της Γ ε¬ 
νικής Διεύθυνσης Οικονομικών Υπηρεσιών του Υπουρ¬ 
γείου Ανάπτυξης και Ανταγωνιστικότητας» (ΦΈ.Κ. 2090/ 
Β727.8.2013). 

7. Το γεγονός ότι με την παρούσα προκαλείται δα¬ 
πάνη έως 7.000,00 Ευρώ, η οποία θα καλυφθεί από τις 
πιστώσεις του φορέα 35/140 Γ ενική Γ ραμματεία Εμπο¬ 
ρίου Κ.Α.Ε. 0511 και είναι εντός του ποσοστού διάθεσης 
της εγγεγραμμένης στο φορέα πίστωσης, οικονομικού 
έτους 2014. 

8. Τ ις ανάγκες του Πολιτικού Γ ραφείου του Υφυπουργού. 

9. Τις ανάγκες του Πολιτικού Γραφείου του Γενικού 
Γ ραμματέα Εμπορίου, αποφασίζουμε: 

Εγκρίνουμε την υπερωριακή απασχόληση των διατιθέ¬ 
μενων υπαλλήλων στα Πολιτικά Γ ραφεία του Υφυπουρ¬ 
γού και του Γ ενικού Γ ραμματέα Εμπορίου του Υπουρ¬ 
γείου Ανάπτυξης και Ανταγωνιστικότητας, που δεν 
καταλαμβάνουν οργανικές θέσεις, οσάκις παρίσταται 

ανάγκη, από 15ης απογευματινής μέχρι 22ας βραδινής, 
μέχρι είκοσι (20) ώρες το ανώτερο το μήνα για κάθε 
υπάλληλο, για το χρονικό διάστημα από τη δημοσίευση 
της παρούσας στην Εφημερίδα της Κυβερνήσεως έως 
30/06/2014 ως εξής: 

στο Γραφείο του Υφυπουργού μέχρι έξι (6) υπάλληλοι 

στο Γ ραφείο του Γ ενικού Γ ραμματέα Εμπορίου μέχρι 
τρεις (3) υπάλληλοι 

Η συγκρότηση των συνεργείων υπερωριακής απασχό¬ 
λησης διενεργείται με πράξη του Διευθυντή του Πολι¬ 
τικού Γ ραφείου ή του Γ ενικού Γ ραμματέα, ενώ επίσης 
με πράξη στο τέλος κάθε μήνα βεβαιώνεται η πραγμα¬ 
τοποίηση των ωρών υπερωριακής εργασίας. 

Οι καταστάσεις πληρωμής θα συντάσσονται από τη 
Δ/νση Οικονομικού Τμήμα Γ μετά από τη συγκρότηση 
συνεργείου και τη σχετική βεβαίωση του αρμόδιου Διευ¬ 
θυντή του Πολιτικού Γ ραφείου ή του Γ ενικού Γ ραμματέα 
με τα ονόματα των απασχοληθέντων υπερωριακά και 
τις ώρες εργασίας που πραγματοποιούν κάθε μήνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιανουάριου 2014 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΧΑΤΖΗΔΑΚΗΣ 
-♦- 

Αριθ. Δ28/Γ/01Κ. 2546/165 (2) 

Ειδική πιστοποίηση Ν.Π.Ι.Δ. ως φορέα παροχής υπηρε¬ 
σιών Κοινωνικής Φροντίδας μη κερδοσκοπικού χα¬ 
ρακτήρα. 

Ο ΥΦΥΠΟΥΡΓΟΣ ΕΡΓΑΣΙΑΣ, 
ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1 .Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά Όργανα» 
που κυρώθηκε με το άρθρο πρώτο του Π.Δ/τος 63/2005 
(ΦΕΚ 98/Α). 

2. Τ ις διατάξεις του άρθρου 9, του Ν.4052/2012 (ΦΕΚ 41/ 
Α') Νόμος αρμοδιότητας Υπουργείων Υγείας και Κοινω¬ 
νικής Αλληλεγγύης και Εργασίας και Κοινωνικής Ασφά¬ 
λισης για εφαρμογή του νόμου «Εγκριση των Σχεδίων 
Συμβάσεων Χρηματοδοτικής Διευκόλυνσης μεταξύ του 
Ευρωπαϊκού Ταμείου Χρηματοπιστωτικής Σταθερότητας 
(Ε.Τ.Χ.Σ.), της Ελληνικής Δημοκρατίας και της Τράπεζας 
της Ελλάδος, του Σχεδίου του Μνημονίου Συνεννόησης 
μεταξύ της Ελληνικής Δημοκρατίας, της Ευρωπαϊκής Επι¬ 
τροπής και της Τράπεζας της Ελλάδος και άλλες επεί¬ 
γουσες διατάξεις για τη μείωση του δημοσίου χρέους και 
τη διάσωση της εθνικής οικονομίας» και άλλες διατάξεις. 

3. Τ ις διατάξεις του άρθρου 5 παρ. 2, 3, 4, 5 και 6 του 
Ν.2646/1998 (ΦΕΚ 236Α') «Ανάπτυξη του Εθνικού Συστή¬ 
ματος Κοινωνικής Φροντίδας και άλλες διατάξεις». 

4. Τις διατάξεις του άρθρου 283 παρ. 3 του Ν.3852/2010 
(ΦΕΚ 87Α') «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης-Πρόγραμμα Καλλικράτης». 

5. Την υπ’ αριθ. Γ.Π.:Π2γ/οικ.59633/2011 (ΦΕΚ 131 ΟΒ') 
«Καθορισμός της μορφής του Αριθμού Μητρώου, στο 
Εθνικό Μητρώο και στο Μητρώο Περιφερειακών Ενο¬ 
τήτων Φορέων Κοινωνικής Φροντίδας Ιδιωτικού Τομέα 
Μη Κερδοσκοπικού χαρακτήρα καθώς και στο Ειδικό 
Μητρώο Εθελοντικών μη Κυβερνητικών Οργανώσεων. 
Στοιχεία και Διαδικασία Εγγραφής». 


6. Την υπ’ αριθ. ΓΠ:Π2γ/οικ.9287/2001 (ΦΕΚ 1268Β') κοινή 
υπουργική απόφαση «Όροι, προϋποθέσεις, διαδικασία, 
ενιαία κριτήρια και λοιπά στοιχεία που απαιτούνται προ- 
κειμένου να χορηγηθεί η Ειδική Πιστοποίηση σε Φορείς 
παροχής υπηρεσιών κοινωνικής φροντίδας του ιδιωτικού 
τομέα μη κερδοσκοπικού χαρακτήρα». 

7. Την υπ’ αριθ. ΓΠ: Π2γ/οικ.28522/2003 (ΦΕΚ 391 Β') 
κοινή υπουργική απόφαση των Υπουργών Οικονομίας 
και Οικονομικών και Υγείας και Πρόνοιας. Τροποποίηση 
της Γ.Π: Π2γ/οικ.9287/01 (ΦΕΚ 1268 Β') κοινής υπουργικής 
απόφασης. 

8. Την υπ’ αριθ. ΓΠ: Π2γ/οικ.2858/2005 (ΦΕΚ 37Β') τρο¬ 
ποποίηση της Γ.Π: Π2γ/οικ.9287/01 (ΦΕΚ 1268Β') κοινής 
υπουργικής απόφασης. «Όροι, προϋποθέσεις, διαδικασία, 
ενιαία κριτήρια και λοιπά στοιχεία που απαιτούνται προ- 
κειμένου να χορηγηθεί η Ειδική Πιστοποίηση σε Φορείς 
παροχής υπηρεσιών κοινωνικής φροντίδας του ιδιωτικού 
τομέα μη κερδοσκοπικού χαρακτήρα». 

9. Την εισήγηση: του Αντιπεριφερειάρχη Π.Ε. Χαλκιδι¬ 
κής υπ’ αριθ. 10/6146/13-11 -2013. 

10. Την εισήγηση: του Αντιπεριφερειάρχη Π.Ε. Αχαΐας 
υπ’ αριθ. 256729/4569/23-10-2013. 

11. Τις διατάξεις του άρθρου 7 παρ. 1 και 2 εδ. δ 1 2 3 4 5 του 
Ν.3106/2003 (ΦΕΚ 30Α') «Αναδιοργάνωση του Εθνικού 
Συστήματος Κοινωνικής Φροντίδας και άλλες διατάξεις». 

12. Τις διατάξεις του άρθρου 3 παρ. 1 εδ. α' του 
Ν.3895/2010 (ΦΕΚ 206Α') «Κατάργηση και συγχώνευση 
υπηρεσιών, οργανισμών και φορέων του δημοσίου τομέα». 

13. Το Π.Δ. 71 /2012 (ΦΕΚ 124Α') «Διορισμός Υπουργών». 

14. Την υπ’ αριθ. οικ. 22365/97 απόφαση (ΦΕΚ 1667/ 
Β'/5-7-2013) «Ανάθεση αρμοδιοτήτων στον Υφυπουργό 
Εργασίας Κοινωνικής Ασφάλισης και Πρόνοιας Βασίλειο 
Κεγκέρογλου». 

15. Το γεγονός ότι από την απόφαση αυτή δεν προ- 
καλείται καμία δαπάνη σε βάρος του Προϋπολογισμού. 

16. Την απόφαση γνωμοδότησης της συνεδρίασης: 
8772/23-12-2013 του Δ.Σ του Ε.Κ.Κ.Α για την ειδική πι¬ 
στοποίηση και ανανέωση πιστοποίησης ΝΠΙΔ ως φορέα 
παροχής υπηρεσιών κοινωνικής φροντίδας μη κερδο¬ 
σκοπικού χαρακτήρα, με θετική γνωμοδότηση για τους 
φορείς, αποφασίζουμε: 

Α. Την ειδική πιστοποίηση του κάτωθι ΝΠΙΔ ως φορέα 
παροχής υπηρεσιών Πρωτοβάθμιας Κοινωνικής Φροντί¬ 
δας μη κερδοσκοπικού χαρακτήρα: 

ΝΟΜΟΣ ΧΑΛΚΙΔΙΚΗΣ 

1. «Κέντρο Πρόληψης των εξαρτήσεων και προαγωγής 
της ψυχοκοινωνικής υγείας Νομού Χαλκιδικής», με έδρα 
τον Πολύγυρο Χαλκιδικής. 

Β. Την ανανέωση της ειδικής πιστοποίησης του κάτωθι 
ΝΠΙΔ ως φορέα παροχής υπηρεσιών Δευτεροβάθμιας 
Κοινωνικής Φροντίδας μη κερδοσκοπικού χαρακτήρα: 

ΝΟΜΟΣ ΑΧΑΪΑΣ 

1. «Φ.Σ. ΚΙΒΩΤΟΣ ΑΓΑΠΗΣ ΑΣΥΛΟΝ ΧΡΟΝΙΩΝ ΠΑΘΗ¬ 
ΣΕΩΝ ΠΑΙΔΩΝ-ΓΑΛΗΝΗ ΑΝΑΠΗΡΩΝ ΠΑΙΔΩΝ», με έδρα 
την Πάτρα. 

Η διάρκεια της ειδικής πιστοποίησης είναι 4 (τέσσερα) 
έτη από τη δημοσίευση της παρούσας στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιανουάριου 2014 

Ο ΥΦΥΠΟΥΡΓΟΣ 

ΒΑΣΙΛΕΙΟΣ ΚΕΓΚΕΡΟΓΛΟΥ 

Αριθ. ΥΠΑ/Δ3/Α/2666/697 (3) 

Χορήγηση άδειας ίδρυσης και λειτουργίας πεδίου προ¬ 
σγείωσης ελαφρών αεροσκαφών Μυρίνης του Δή¬ 
μου Καρδίτσας. 

Ο ΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις: 

α) Του Ν.211/1947, άρθρο 28 (ΦΕΚ 35/Α/28-02-1947) περί 
«Κύρωσης της Σύμβασης του Σικάγο» 

β) Του Ν.Δ 714/1970, άρθρο 11, εδάφιο στ' (ΦΕΚ 238/ 
Α/07-11-1970) «Περί ιδρύσεως Διεύθυνσης Εναέριων 
Μεταφορών παρά τω Υπουργεία) Συγκοινωνιών και ορ- 
γανώσεως της Υπηρεσίας Πολιτικής Αεροπορίας και 
ρυθμίσεως συναφών θεμάτων» όπως τροποποιήθηκε με 
τον Ν.1340/1983, άρθρο 2 (ΦΕΚ 35/Α/18-03-1983). 

γ) Του Ν.1815/1988 (ΦΕΚ 250/Α/11-11-1988) περί «Κύρω¬ 
σης του Κώδικα Αεροπορικού Δικαίου», και συγκεκρι¬ 
μένα το άρθρο 9, παρ. 2, όπως αυτό αντικαταστάθηκε 
με το άρ. 23 παρ. 2 του Ν.3333/2005 (ΦΕΚ 91/Α/2005). 

δ) Του Π.Δ. 56/1989, άρθρο 7 (ΦΕΚ 28/Α/01-02-1989) 
«Οργανισμός της Υπηρεσίας Πολιτικής Αεροπορίας του 
Υπουργείου Μεταφορών και Επικοινωνιών», όπως τρο¬ 
ποποιήθηκε και ισχύει. 

ε) Του Ν.3913/2011 περί «Αναδιοργανώσεως της ΥΠΑ 
και άλλες διατάξεις» (ΦΕΚ 18/Α). 

στ) Του Π.Δ. 158/2002 (ΦΕΚ 137/Α/2002) περί «Ιδρυ¬ 
σης, κατασκευής, εξοπλισμού, οργάνωσης, διοίκησης, 
λειτουργίας και εκμετάλλευσης πολιτικών αερολιμέ¬ 
νων από φυσικά πρόσωπα, νομικά πρόσωπα ιδιωτικού 
δικαίου και Οργανισμούς Τοπικής Αυτοδιοίκησης», και 
ιδίως το άρθρο 12 όπως αυτό τροποποιήθηκε με το Π.Δ. 
348/2003 (ΦΕΚ 315/Α/2003) 

ζ) Του Π.Δ. 118/2013 Τροποποίηση του Π.Δ. 85/12 (ΦΕΚ 
141/Α/2012) «Ιδρυση Υπουργείου Υποδομών, Μεταφορών 
και Δικτύων...» (ΦΕΚ 152/Α/25-6-2013). 

η) Του Π.Δ. 119/13 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (ΦΕΚ/153/Α/25-6-2013). 

2. Το Παράρτημα 2, έκδοση 10η, τροποποίηση 39η της 
Σύμβασης του Σικάγου όπως ενσωματώθηκε στην Ελ- 
ληνικήΈννομη Τάξη με την υπ’ αριθ. ΥΠΑ/Δ2/1614/514/14- 
01-2008 απόφαση Διοικητή ΥΠΑ «Υιοθέτηση του Πα¬ 
ραρτήματος (Αππθχ) 2, το οποίο έχει εκδοθεί βάσει της 
Σύμβασης του Σικάγου» (ΦΕΚ 87/Β/2008). 

3. Το Παράρτημα 14 της Σύμβασης του Σικάγου, όπως 
αυτό ενσωματώθηκε στην Ελληνική Έννομη Τάξη με 
την υπ’ αριθ. ΥΠΑ/Δ2/33387/10002/30-8-2007 απόφαση 
Διοικητού ΥΠΑ «Υιοθέτηση του Παραρτήματος (Αππθχ) 
14, Τόμος I, έκδοση 4η, τροποποίηση 7 του Διεθνούς 
Οργανισμού Πολιτικής Αεροπορίας περί «αεροδρομίων- 
Σχεδιασμού και λειτουργιών αεροδρομίου» το οποίο 
έχει εκδοθεί βάσει της Σύμβασης του Σικάγου» (ΦΕΚ 
1816/Β/2007). 

4. Την υπ’ αριθ. Δ3/Γ/35526/8161/1-9-2008 Απόφαση 
Διοικητού ΥΠΑ «Εγκριση Κανονισμού Πυρασφάλειας 
για αεροδρόμια-ελικοδρόμια και πεδία προσγειώσεων 
αεροσκαφών» (ΦΕΚ Β'1810/9-9-2008), όπως τροποποιή¬ 
θηκε και ισχύει. 

5. Το από 20-04-2004 έγγραφο του Δήμου Κάμπου 
Νομού Καρδίτσας. 


6. Τον υπ’ αριθ. 44970/22-6-2007 τίτλο κυριότητας που 
εκδόθηκε από τη Διεύθυνση Γεωργικής Ανάπτυξης της 
Νομαρχιακής Αυτοδιοίκησης Καρδίτσας, έπειτα από την 
υπ’ αρ. 7491/18-6-2007 απόφαση Νομάρχη Καρδίτσας. 

7. Την υπ’ αριθ. 84/18-1-2007Έγκριση Περιβαλλοντικών 
Όρων της Περιφέρειας Θεσσαλίας όπως αυτή τροπο¬ 
ποιήθηκε με την υπ’ αριθ. 7616/80132/3-12-2009 Απόφαση 
της Περιφέρειας Θεσσαλίας. 

8. Το υπ’ αριθ. 5963/20-08-2004 έγγραφο της 7ης Εφο¬ 
ρείας Βυζαντινών του Υπουργείου Πολιτισμού. 

9. Το υπ’ αριθ. 4869/27-7-2004 έγγραφο του Δασαρ¬ 
χείου Καρδίτσας. 

10. Το υπ’ αριθ. Φ. 555/ΑΔ.350518/Σ.165/1-3-2005 έγγρα¬ 
φο του Γ ενικού Επιτελείου Αεροπορίας. 

11. Την υπ’ αριθ. ΥΠΑ/Δ3/Α/40277/9410/20-12-2013 έκθε¬ 
ση αυτοψίας υπαλλήλων της ΥΠΑ. 

12. Το υπ’ αριθ. Δ3/Α/236/14-01-2014 Ενημερωτικό-Ει- 
σηγητικό Σημείωμα. 

13. Το γεγονός ότι από την δημοσίευση της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1. Χορηγούμε Αδεια Ίδρυσης-Λειτουργίας Αεροδρο¬ 
μίου Κατηγορίας Β ελαφρών αεροσκαφών κατά την 
έννοια των άρθρων 5 και 12 του Π.Δ. 158/2002, όπως 
τροποποιήθηκε και ισχύει, στο πεδίο προσγείωσης που 
βρίσκεται στο Δημοτικό Διαμέρισμα Κάμπου του Δήμου 
Καρδίτσας με φορέα λειτουργίας το Δήμο Καρδίτσας. 

2. Η ισχύς της χορηγούμενης άδειας ίδρυσης και λει¬ 
τουργίας είναι αόριστος. 

3. Στοιχεία και φυσικά χαρακτηριστικά του πεδίου 
προσγείωσης: 

3-1. Σημείο Αναφοράς Αεροδρομίου (Αθγο0γοππθ 
ΒθίβΓθποθ Ροίπΐ), στο μέσον του διαδρόμου με συντε¬ 
ταγμένες 39ο24'26.60"Β και 21ο59'41.10"Α. 

3-2. Προσανατολισμός διαδρόμου 09/27. 

3-3. Επιφάνεια διαδρόμου ασφάλτινη. 

3-4. Υψόμετρο διαδρόμου 96 μέτρα από Μ.Σ.Θ. 

3-5. Ο διάδρομος είναι μη ενόργανος. 

3-6. Διαστάσεις διαδρόμου: μήκος 680 μέτρα, πλάτος 
20 μέτρα. 

3-7. Διαστάσεις ζώνης ασφαλείας (είπρ) 740X60 μέτρα. 

3-8. Ζώνη ασφαλείας μήκους 30 μέτρων και στα δύο 
κατώφλια του διαδρόμου. 

3-9. Τα κατώφλια Δ/Δ 09 και Δ/Δ 27 ταυτίζονται με 
τα ανωτέρω ορισθέντα άκρα. 

3-10. Επιχειρησιακά δεδομένα διαδρόμου: 



ΤΟΒΑ 

ΤΟΘΑ 

ΑδϋΑ 

ΕϋΑ 

Β\Λ/Υ 09 

680πι 

680ηη 

680πι 

680πι 

Β\Λ/Υ 27 

680πι 

680πι 

680πι 

680πι 


3-11. Ο διάδρομος έχει διαγράμμιση λευκού χρώματος, 
σύμφωνα με τα κριτήρια του ΙΟΑΟ Αππθχ 14 και περι¬ 
λαμβάνει διαγράμμιση άξονα και κατωφλίων. 

3-12. Υπάρχει ένα (1) ανεμούριο στο μέσο του δια¬ 
δρόμου. 

4. Υπάρχει ο απαιτούμενος διασωστικός εξοπλισμός, 
που είναι σύμφωνος με τον Κανονισμό Πυρασφάλειας 
για αεροδρόμια-ελικοδρόμια και πεδία προσγειώσεων 
αεροσκαφών Κατηγορίας Πυρασφάλειας 1. 

5. Ο πυροσβεστικός εξοπλισμός του αεροδρομίου 
αντιστοιχεί σε κατηγορία πυρασφάλειας 1, για την οποία 
απαιτούνται, σύμφωνα με τον ισχύοντα «Κανονισμό Πυ¬ 
ρασφάλειας για αεροδρόμια - ελικοδρόμια και πεδία 
προσγείωσης αεροσκαφών», κατ’ ελάχιστο τα ακόλουθα: 

5.1 Δεξαμενή νερού χωρητικότητας 500 λίτρων τρο¬ 
χήλατη. 

5.2 Σύστημα παραγωγής υγραφρού με δοχείο αφρού 
χωρητικότητας 14 λίτρων, δεξαμενή νερού χωρητικότη¬ 
τας 230 λίτρων και ρυθμό εκροής διαλύματος υγραφρού 
230 λίτρων ανά λεπτό. 

5.3 Πυροσβεστήρα ξηρός σκόνης 45 κιλών με ρυθμό 
εκροής 2,25 κιλά ανά δευτερόλεπτο. 

5.4 Όχημα για τη ρυμούλκηση του ανωτέρω εξοπλι¬ 
σμού. 

5.5 Όλοι οι πυροσβεστήρες και το διασωστικό υλικό, 
πρέπει να παραμένουν σε άριστη κατάσταση, να επιθε¬ 
ωρούνται σε τακτική βάση και να βρίσκονται σε ετοιμό¬ 
τητα για άμεση χρήση οποτεδήποτε πραγματοποιούνται 
πτήσεις αεροσκαφών στο πεδίο προσγείωσης. 

6. Η χρησιμοποίηση του αεροδρομίου θα πραγματο¬ 
ποιείται σύμφωνα με τους παρακάτω όρους και προ¬ 
ϋποθέσεις: 

6.1 Το αεροδρόμιο θα χρησιμοποιείται για την εξυ¬ 
πηρέτηση πτήσεων ελαφρών αεροσκαφών γενικής αε¬ 
ροπορίας του φορέα λειτουργίας και των προσώπων, 
που έχουν εξασφαλίσει την έγκρισή του χωρίς αμοιβή. 
Απαραίτητη προϋπόθεση είναι η τήρηση, με ευθύνη 
του φορέα λειτουργίας του αεροδρομίου, των όρων 
και προϋποθέσεων της παρούσας για την ασφαλή λει¬ 
τουργία του. 

6.2 Οι πτήσεις προς και από το αεροδρόμιο θα εκτε- 
λούνται σύμφωνα με τους ισχύοντες Νόμους και Δια¬ 
τάξεις, Διατάγματα, Κανονιστικές Αποφάσεις και Κα¬ 
νονισμούς, σε συνάρτηση με την ευθύνη του χειριστή 
του αεροσκάφους, των επιδόσεων και περιορισμών του 
αεροσκάφους, ως προς τον τύπο και το βάρος προσγεί- 
ωσης-απογείωσης, λαμβανομένων υπόψη των επικρα- 
τουσών καιρικών συνθηκών στην περιοχή. 

6.3 Ειδικότερα για το εν λόγω αεροδρόμιο υφίστανται 
οι παρακάτω περιορισμοί και προϋποθέσεις λειτουργίας: 

6.3.1 Οι πτήσεις από και προς το αεροδρόμιο θα εκτε- 
λούνται σύμφωνα με τους ισχύοντες κανόνες εναέριας 
κυκλοφορίας, όπως περιγράφονται στο ΑΙΡ ΘΗΕΕΘΕ, 
λαμβάνοντας υπόψη τις επικρατούσες καιρικές συνθή¬ 
κες της περιοχής. Επίσης, θα πρέπει να επισημανθεί η 
υποχρέωση υποβολής σχεδίου πτήσης από τα αεροσκά¬ 
φη που θα χρησιμοποιούν το αεροδρόμιο, σύμφωνα με 
τα καθοριζόμενα στο ΑΙΡ ΟΒΕΕΟΕ. 

6.3.2 Θα εκτελούνται μόνο νΡΒ πτήσεις σε μη εργά¬ 
σιμες ημέρες και ώρες. 

6.3.3 Πριν από κάθε πτήση θα εξασφαλίζεται τηλεφω¬ 
νική έγκριση ενεργοποίησης του Πεδίου από τις υπη¬ 
ρεσίες ΕΕΚ του Αεροδρομίου Λάρισας. 

6.3.4 Οι δραστηριότητες του αεροδρομίου δεν θα επη¬ 
ρεάζουν το επιχειρησιακό και εκπαιδευτικό έργο της 
Πολεμικής Αεροπορίας και δύναται να αναστέλλονται, 
οποτεδήποτε οι ανάγκες το επιβάλλουν, από τις αρμό¬ 
διες υπηρεσίες ΕΕΚ του Αεροδρομίου Λάρισας. 

6.3.5 Προ των πτήσεων επιβάλλεται η ενημέρωση για 
ΝΟΤΑΜε και μετεωρολογικά δεδομένα, με μέριμνα του 
φορέα λειτουργίας. 

6.3.6 Ο φορέας λειτουργίας είναι υπεύθυνος για την 
συνεχή επιτήρηση - έλεγχο προς αποφυγή χρησιμο¬ 
ποίησης του εν λόγω αεροδρομίου για απογειώσεις 
- προσγειώσεις ανεξέλεγκτων πτήσεων. 

7. Παράβαση των όρων και περιορισμών των, από τις 
οικείες διατάξεις, καθοριζομένων θεμάτων Αερολιμενι- 
κού, Τελωνειακού και Δασμολογικού ελέγχου, Δημόσιας 


Ασφάλειας, Εθνικής Αμυνας και Εναέριας Κυκλοφορίας, 
καθώς και κάθε μη σύννομη χρησιμοποίηση του αε¬ 
ροδρομίου, βαρύνει απευθείας τον φορέα λειτουργίας 
του αεροδρομίου ή τον χειριστή του α/φους κατά πε¬ 
ρίπτωση. 

8. Ειδικά μνημονεύεται ότι πτήσεις από και προς το 
εξωτερικό πραγματοποιούνται μέσω Διεθνούς Αερο¬ 
λιμένα ή Αερολιμένα χαρακτηρισμένου ως Νομοθετη¬ 
μένου σημείου εισόδου-εξόδου για τη διενέργεια των 
κατά νόμο απαιτουμένων ελέγχων. 

9. Επισημαίνεται ότι δημιουργία τυχόν εμποδίων 
στις επιφάνειες περιορισμού εμποδίων και εφόσον δεν 
υπάρχει δυνατότητα αλλαγής των επιφανειών αυτών, 
θα επιφέρει τη μείωση της επιχειρησιακής ικανότητας 
του αεροδρομίου ή ακόμη και την άρση λειτουργίας του. 

10. Η διενέργεια τακτικών και έκτακτων επιθεωρήσεων 
του αεροδρομίου ανήκει στην αρμοδιότητα της ΥΠΑ. 

11. Οι πόσης φύσεως δαπάνες συντήρησης και λειτουρ¬ 
γίας του αεροδρομίου βαρύνουν τον κάτοχο της Αδειας. 

12. Θέματα αναγόμενα στην εν γένει ασφάλεια των πτή¬ 
σεων, στον περαιτέρω εξοπλισμό του αεροδρομίου, στις 
εγκαταστάσεις του κ.λπ. ρυθμίζονται με απόφαση του 
Υπουργού Υποδομών Μεταφορών και Δικτύων, μετά από 
σχετική εισήγηση της ΥΠΑ. Τροποποίηση στα φυσικά χα¬ 
ρακτηριστικά και στον πόσης φύσεως εξοπλισμό θα πραγ¬ 
ματοποιείται μόνο μετά από σύμφωνη γνώμη της ΥΠΑ. 

13. Η απόφαση αυτή μπορεί να ανακληθεί ή να τρο¬ 
ποποιηθεί από τον Υπουργό Υποδομών, Μεταφορών και 
Δικτύων, μετά από σχετική εισήγηση της Υπηρεσίας 
Πολιτικής Αεροπορίας, μονομερώς και ελεύθερα χωρίς 
οικονομική ή άλλη επιβάρυνση του Δημοσίου, αν ειδικοί 
λόγοι το επιβάλλουν. 

14. Ισχύς της παρούσας από δημοσιεύσεώς της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιανουάριου 2014 

Ο ΥΠΟΥΡΓΟΣ 

ΜΙΧΑΗΛ ΧΡΥΣΟΧΟΪΔΗΣ 
-♦- 

Αριθ. 2728/1140 (4) 

Συγκρότηση Επιτροπής Εσωτερικού Ελέγχου στην 
Υπηρεσία Πολιτικής Αεροπορίας. 

Ο ΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις του Ν.Δ. 714/70 περί «Ιδρύσεως Διευ- 
θύνσεως Εναερίων Μεταφορών παρά τω Υπουργείω 
Συγκοινωνιών και Οργανώσεως της Υπηρεσίας Πολι¬ 
τικής Αεροπορίας (ΥΠΑ)» (ΦΕΚ/238/Α/07-11-1970), όπως 
τροποποιήθηκε με το Ν. 1340/83 «Τροποποίηση του 
Ν.Δ. 714/70 περί«Ιδρύσεως .... κτλ» (ΦΕΚ/35/Α/18-03-1983). 

2. Τις διατάξεις του άρθρου 27 του Β.Δ. 83/72 (ΦΕΚ 
25/72) «Περί κανονισμού Οργανώσεως και Προσωπικού 
της ΥΠΑ» και του άρθρου 137 του Π.Δ. 647/81(ΦΕΚ 163/81) 
«Περί Οργανισμού της ΥΠΑ» που διατηρούνται σε ισχύ 
με το Π.Δ. 56/89 (ΦΕΚ 28/89) 

3. Το Π.Δ. 56/89 περί «Οργανισμού της Υπηρεσίας Πολι¬ 
τικής Αεροπορίας (Υ.Π.Α.)» του Υπουργείου Μεταφορών 
και Επικοινωνιών (ΦΕΚ/28/Α/01-02-1989) όπως ισχύει. 

4. Τις διατάξεις του Ν. 3913/2011 περί« Αναδιοργάνωση 

της ΥΠΑ και άλλες διατάξεις.» (ΦΕΚ/18/Α/17-02-2011) 

όπως τροποποιήθηκε από τον Ν. 4146/2013 (ΦΕΚ/90/ 
Α718.04.2013). 

5. Την παρ. 1 του άρθρου 48 του Ν. 2963/2001 «Ορ¬ 
γάνωση μεταφορών με λεωφορεία, τεχνικός έλεγχος, 
κ.λπ.», όπως αντικατέστησε την παρ. 4β του άρθρου 8 
του Ν. 2366/1995 και ισχύει. 

6. Τα Π .Δ. 117, 118 και 119/2013 (ΦΕΚ 151, 152 και 153/τ. 
Α'/25-6-2013 αντίστοιχα) περί Αποδοχής παραίτησης 
Υπουργών, Αναπληρωτών Υπουργών και Υφυπουργών, 
Ιδρυσης Υπουργείου Υποδομών, Μεταφορών και Δικτύ¬ 
ων - Μετονομασίας του Υπουργείου Ανάπτυξης Αντα¬ 
γωνιστικότητας Υποδομών, Μεταφορών και Δικτύων σε 
Υπουργείο Ανάπτυξης και Ανταγωνιστικότητας κλπ, και 
Διορισμού Αντιπροέδρου της Κυβέρνησης, Υπουργών, 
Αναπληρωτών Υπουργών και Υφυπουργών αντίστοιχα. 

7. Τα άρθρα 13-15 του ν. 2690/1999 (Α' 45) «Κύρωση του 
Κώδικα Διοικητικής Διαδικασίας και άλλες διατάξεις», 
όπως ισχύει 

8. Το αρθ. 6 παρ. Ια του ν. 2839/2000 «Ρυθμίσεις θεμά¬ 
των του Υπουργείου Εσωτερικών Δημόσιας Διοίκησης 
και Αποκέντρωσης και άλλες διατάξεις» (ΦΕΚ ΑΊ96/ 
12.09.2000). 

9. Το άρθρο 21 του Ν.4024/11 (ΦΕΚ/226/Α) «Συνταξιο- 
δοτικές ρυθμίσεις, ενιαίο μισθολόγιο - βαθμολόγιο, ερ¬ 
γασιακή εφεδρεία και άλλες διατάξεις εφαρμογής του 
μεσοπρόθεσμου πλαισίου δημοσιονομικής στρατηγικής 
2012-2015» όπως τροποποιήθηκε και ισχύει. 

10. Την υπ’ αριθ. Δ10/Α/50277/2655/04.12.2008 από¬ 
φαση του Υπουργού Μεταφορών και Επικοινωνιών 
και τις υπ’ αριθ. ΥΠΑ/Δ10/2450/144/27- 01 -11, ΥΠΑ/Δ10/ 
Α/17010/1145/02-06-11,ΥΠΑ/Δ10/14966/946/10-05-12, ΥΠΑ/ 
Δ10/30614/1565/16-10-2013 τροποποιητικές αυτής περί 
«Μεταβίβασης αρμοδιοτήτων και δικαιώματος υπο¬ 
γραφής «με εντολή Υπουργού» στους Διοικητή, Υποδι¬ 
οικητές, Γενικούς Διευθυντές και λοιπούς Προϊσταμέ¬ 
νους Οργανικών Μονάδων της ΥΠΑ» (ΦΕΚ/Β/2539/2008, 
ΦΕΚ/Β/108/2011 και ΦΕΚ/Β/1198/2011, ΦΕΚ/Β/1587/2012, 
ΦΕΚ/Β/2718/2013) αντίστοιχα. 

11. Τις Μόνιμες Οδηγίες Διαδικασιών (Μ.Ο.Δ.) 57, έκ¬ 
δοση 5η 20.05.2005, 64 έκδοση 4η 6.12.2004 και 105, 
έκδοση 6η 22.12.2008 καθώς και οποιαδήποτε νεότερη 
εν θέματι Μ.Ο.Δ. ή επικαιροποιημένη έκδοση των δύο 
προαναφερθεισών, εκδοθεί αρμοδίως. 

12. Την υπ’ αριθ. ΣΕΕΔΔ/Φ.1/ΕΜΠ 3141, 5.12.2013, αρ. 
έκθεσης 263/Α/2013 έκθεση επιθεώρησης ελέγχου στην 
Υπηρεσία Πολιτικής Αεροπορίας με αντικείμενο τον 
έλεγχο τήρησης του ωραρίου από το προσωπικό της, 

13. Το υπ’ αριθ. εισερχομένου Δ9/15477/ 31.12.2013 ενη- 
μερωτικό-εισηγητικό σημείωμα του Διοικητή της Υπηρε¬ 
σίας Πολιτικής Αεροπορίας υπόψη κ. Υπουργού Υποδο¬ 
μών, Μεταφορών και Δικτύων με την επί του σώματός 
του γραπτή οδηγία του Υπουργού. 

14. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

1. Συγκροτείται στην Υπηρεσία Πολιτικής Αεροπορίας 
του Υπουργείου Υποδομών, Μεταφορών και Δικτύων, 
Επιτροπή Εσωτερικού Ελέγχου, αποτελούμενη από 
έναν Προϊστάμενο Διεύθυνσης εκ των διευθύνσεων 
που υπάγονται στη Γ ενική Διεύθυνση Αερομεταφορών, 
έναν Προϊστάμενο Διεύθυνσης εκ των Διευθύνσεων που 
υπάγονται στη Γ ενική Διεύθυνση Φορέα Παροχής Υπη¬ 
ρεσιών Αεροναυτιλίας και ένα Προϊστάμενο Διεύθυνσης 


εκ των διευθύνσεων που υπάγονται στη Γενική Διεύ¬ 
θυνση Διοικητικής Υποστήριξης, με τους αναπληρωτές 
τους οι οποίοι δεν είναι απαραίτητο να προέρχονται 
από την ίδια Γ ενική Διεύθυνση με το τακτικό μέλος το 
οποίο αναπληρώνει. 

2. Έργο της Επιτροπής Εσωτερικού Ελέγχου είναι η 
πραγματοποίηση συστηματικών τακτικών και εκτάκτων 
ελέγχων σε όλες τις οργανικές μονάδες της Υ.Π.Α., (Λε¬ 
κανοπεδίου και Περιφερειακές), προκειμένου να διαπι¬ 
στώνεται η πιστή τήρηση του γενικού και ειδικού νο¬ 
μοθετικού πλαισίου που αφορά στο ωράριο εργασίας 
των υπαλλήλων της Υπηρεσίας. 

Συγκεκριμένα θα διενεργούνται δειγματοληπτικοί 
έλεγχοι ως κάτωθι: 

Τακτικοί μία φορά το μήνα και έκτακτοι έως έξι ετη- 
σίως. Μετά την ολοκλήρωση κάθε ελέγχου συντάσσεται 
από την επιτροπή πόρισμα σε ειδικό έντυπο «Εκθεση 
Επιτροπής Εσωτερικού Ελέγχου» με σαφή και συνοπτική 
αναφορά στο θέμα του ελέγχου, τα ευρήματα, τις παρα¬ 
τηρήσεις, τα διορθωτικά μέτρα και το χρονοδιάγραμμα 
υλοποίησής τους. 

3. Βάσει των αποτελεσμάτων, κάθε μήνα θα υποβάλ¬ 
λεται στη Διοίκηση συγκεντρωτικό πόρισμα επί των 
ελέγχων, όπου θα αξιολογείται η συμμόρφωση των 
υπαλλήλων και θα καταδεικνύονται σαφώς ενδεχόμενα 
φαινόμενα απόκλισης από το ισχύον νομοθετικό πλαίσιο 
προκειμένου να ελέγχονται τυχόν παραβατικές συμπε¬ 
ριφορές υπαλλήλων. 

4. Η θητεία της Επιτροπής Εσωτερικού Ελέγχου είναι 
ετήσια και λήγει την 31η Δεκεμβρίου 2014. Η θητεία αυτή 
μπορεί να παρατείνεται με απόφαση του Διοικητή Υ.Π.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ελληνικό, 29 Ιανουάριου 2014 

Με εντολή Υπουργού 
Ο Διοικητής 
ΔΗΜ. ΚΟΥΚΗΣ 
-♦- 

Αριθ. 500146 (5) 

Μεταβίβαση αρμοδιοτήτων του Γ ενικού Γ ραμματέα ΕΟΤ 
στους Προϊσταμένους των Γ ενικών Διευθύνσεων του 
ΕΟΤ. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ 
ΕΛΛΗΝΙΚΟΥ ΟΡΓΑΝΙΣΜΟΥ ΤΟΥΡΙΣΜΟΥ 

Έχοντας υπόψη: 

1. Το Νόμο 2160/1993 (ΦΕΚ 118/Α/19-7-1993) «Ρυθμίσεις 
για τον Τουρισμό και άλλες διατάξεις», όπως ισχύει. 

2. Το Νόμο 3270/2004 (ΦΕΚ 187/Α/11-10-04) «Αρμοδιό¬ 
τητες Υπουργείου Τουριστικής Ανάπτυξης και θέματα 
Τουρισμού». 

3. Το Π.Δ. 343/2001 (Φ.Ε.Κ. 231/Α/11.10.01) «Οργανισμός 
διάρθρωσης Υπηρεσιών Ελληνικού Οργανισμού Τουρι¬ 
σμού» και το άρθρο 33 του ν. 4049/23-2-2012. 

4. Το Ν. 3878/2010 (ΦΕΚ 161/Α/20-9-2010) «Ρυθμίσεις 
θεμάτων Υπουργείου Πολιτισμού και Τουρισμού», παρ. 
2, του άρ. 6. 

5. Την υπ’ αριθ. 18233/24-12-2012 απόφαση Υπουρ¬ 
γού Τουρισμού (ΦΕΚ 582/ΥΟΔΔ/24-12-2012) περί διο¬ 
ρισμού Γ ενικού Γ ραμματέα του ΕΟΤ και την υπ’ αριθ. 
501809/25.9.2013 απόφαση Γ.Γ. ΕΟΤ περί αναπλήρωσης 
του (ΦΕΚ 2447/30-09-2013). 

6. Την υπ’ αριθ. 590/15-01-2013 (ΦΕΚ 13/ΥΟΔΔ/15-01- 
2013) απόφαση της Υπουργού περί διορισμού Προέδρου, 
Αντιπροέδρου και μελών του ΔΣ ΕΟΤ και την υπ’ αριθ. 
18053/05-08-2013 (ΦΕΚ 393/ΥΟΔΔ/14-08-2013) τροπο- 
ποιητική αυτής. 

7. Την υπ' αριθ. 1Α/23-01-2013 απόφαση ΔΣ/ΕΟΤ περί 
μεταβίβασης αρμοδιοτήτων από το ΔΣ του ΕΟΤ στον 
Γενικό Γραμματέα του ΕΟΤ (ΦΕΚ Β'323/18-02-2013). 

δ.Τιςδιατάξειςτου ΠΔ/τος113/2010(ΦΕΚ194/Α/22-11-2010) 
περί ανάληψης υποχρεώσεων από τους διατάκτες. 

9. Τις υπηρεσιακές ανάγκες μεταβίβασης αρμοδιοτή¬ 
των του Γ ενικού Γ ραμματέα προς τους Προϊσταμένους 
Γενικών Διευθύνσεων του ΕΟΤ για την εύρυθμη λειτουρ¬ 
γία του Οργανισμού. 

10. Την παρ. 1 του άρ. 81, του ν. 1892/1990 (ΦΕΚ 101/Α/ 
31-7-1990) «Για τον εκσυγχρονισμό και την ανάπτυξη και 
άλλες διατάξεις». 

11. Τις υπ’ αριθ. 500151/5-2-2013 και 500018/9-1-2014 
αποφάσεις ΕΟΤ περί τοποθέτησης Προϊσταμένων Γ ε¬ 
νικών Διευθύνσεων Ανάπτυξης και Προβολής του ΕΟΤ. 

12. Τον οικονομικό κανονισμό του Ε.Ο.Τ. 

13. Το γεγονός ότι από την παρούσα απόφαση ουδεμία 
δαπάνη προκαλείται σε βάρος του Προϋπολογισμού 
του Ε.Ο.Τ. 

14. Το ν. 3861/2010 (ΦΕΚ 112/Α/2010) «Ενίσχυση της 
διαφάνειας με την υποχρέωση ανάρτησης νόμων και 
πράξεων των κυβερνητικών, διοικητικών και αυτοδιοίκη¬ 
των οργάνων στο διαδίκτυο «Πρόγραμμα Διαύγεια» και 
άλλες διατάξεις», όπως ισχύει, αποφασίζουμε: 

Α. Μεταβιβάζουμε στην Προϊσταμένη της Γ ενικής Δ/ 
νσης Ανάπτυξης του ΕΟΤ, την αρμοδιότητα να υπο¬ 
γράφει τα χρηματικά εντάλματα πληρωμής και προ¬ 
πληρωμής που αφορούν στα Προγράμματα Τουρισμός 
για όλους μέχρι του ποσού των 10.000 € κατ’ ένταλμα. 

Β. Μεταβιβάζουμε στην Προϊσταμένη της Γ ενικής Δι¬ 
εύθυνσης Προβολής του ΕΟΤ, την αρμοδιότητα να: 

1. Υπογράφει τα χρηματικά εντάλματα πληρωμής και 
προπληρωμής που αφορούν σε χορήγηση τριμήνων 
αποδοχών ενέργειας μονίμων υπαλλήλων ΕΟΤ. 

2. Υπογράφει τα χρηματικά εντάλματα για την πλη¬ 
ρωμή των μηνιαίων μισθωμάτων για τα κτίρια που στε¬ 
γάζονται οι υπηρεσίες του ΕΟΤ στην Αττική βάσει των 
σχετικών μισθωτηρίων συμβολαίων. 

3. Υπογράφει τις αποφάσεις έγκρισης δαπανών και τα 
χρηματικά εντάλματα πληρωμής που εκδίδονται από 
όλες τις υπηρεσίες του ΕΟΤ στην Αττική και αφορούν σε: 

- Δαπάνες συντήρησης φωτοαντιγραφικών μηχανη¬ 
μάτων και τηλεομοιοτυπίας (ΐαχ) μέχρι του ποσού των 
20.000 € ετησίως πλέον ΦΠΑ. 

- Δαπάνες κοινοχρήστων. 

- Παροχή Υπηρεσιών Συντήρησης: 

• Κήπου μέχρι του ποσού των 6.000 € ετησίως, πλέον 
ΦΠΑ. 

• Ανελκυστήρων μέχρι του ποσού των 25.000 € ετη¬ 
σίως, πλέον ΦΠΑ. 

• Κλιματιστικών μέχρι του ποσού των 20.000 € ετη¬ 
σίως πλέον ΦΠΑ. 

• Ηλεκτρογεννητριών και πυρασφάλειας μέχρι του 
ποσού των 10.000 € ετησίως, πλέον ΦΠΑ. 


• Θυρών Γκαράζ μέχρι του ποσού των 6.000 € ετησίως, 
πλέον ΦΠΑ. 

• Τηλεφωνικού Κέντρου και ραδιοζεύξεων μέχρι του 
ποσού των 20.000 € ετησίως πλέον ΦΠΑ. 

• Πυροσβεστήρων μέχρι του ποσού των 2.000 € ετη¬ 
σίως πλέον ΦΠΑ. 

• Ψυκτών μέχρι του ποσού των 1.500 € ετησίως πλέον 
ΦΠΑ. 

4. Υπογράφει τις αποφάσεις έγκρισης των δαπανών 
παγίου χαρακτήρα που εκδίδονται από όλες τις υπηρε¬ 
σίες του ΕΟΤ στην Αττική και αφορούν στην εξόφληση 
λογαριασμών ηλεκτρικού ρεύματος, τηλεπικοινωνιακών 
τελών σταθερής τηλεφωνίας, ύδρευσης - αποχέτευσης, 
ταχυδρομικών τελών εντός των ορίων του εγκεκριμέ¬ 
νου προϋπολογισμού μέχρι του ποσού των 25.000 € ανά 
δαπάνη. 

5. Υπογράφει τα χρηματικά εντάλματα πληρωμής που 
εκδίδονται από όλες τις υπηρεσίες του ΕΟΤ στην Αττική 
και αφορούν στην εξόφληση λογαριασμών ηλεκτρικού 
ρεύματος, τηλεπικοινωνιακών τελών σταθερής τηλεφω¬ 
νίας, ύδρευσης - αποχέτευσης,, ταχυδρομικών τελών 
εντός των ορίων του εγκεκριμένου προϋπολογισμού. 

6. Υπογράφει τα χρηματικά εντάλματα πληρωμής που 
αφορούν στην εξόφληση των μηνιαίων πληρωμών για 
την αμοιβή των αναδοχών για τον καθαρισμό όλων των 
χώρων που στεγάζονται οι υπηρεσίες του ΕΟΤ στην 
Αττική βάσει των σχετικών συμβάσεων καθώς και των 
χρηματικών ενταλμάτων που αφορούν στην καταβολή 
των μηνιαίων πληρωμών για τις υπηρεσίες φύλαξης 
των κτιριακών εγκαταστάσεων του ΕΟΤ στην Αττική 
σύμφωνα με τη σχετική σύμβαση. 

7. Υπογράφει τα χρηματικά εντάλματα πληρωμής και 
προπληρωμής που αφορούν σε κρατήσεις υπέρ τρίτων 
(4% φόρου, 0.25 Υπ. Εμπορίου, 0,30 ΤΠΥΥΕ, 3% ΜΤΠΥ) 
για προμήθειες υλικών. 

8. Υπογράφει τα χρηματικά εντάλματα πληρωμής και 
προπληρωμής που αφορούν σε: 

- Απόδοση εισφορών σε ασφαλιστικά ταμεία 

- Απόδοση δανείων (μονίμων και με σχέση εργασίας 
ΙΔ ΑΧ υπαλλήλων ΕΟΤ) στο Ταμείο Παρακαταθηκών 
και Δανείων, ΤΕΑΠΕΡΤ, Ταχυδρ. Ταμιευτήριο και ΜΤΠΥ. 

- Απόδοση Φόρου Μισθωτών Υπηρεσιών, φόρου ει¬ 
δικής εισφοράς αλληλεγγύης, φόρου 20% ελευθέρων 
επαγγελματιών και ΦΠΑ. 

Γ. Ο Γ ενικός Γ ραμματέας θα μπορεί να ασκεί παράλ¬ 
ληλα τις μεταβιβαζόμενες αρμοδιότητες που αναφέ- 
ρονται παραπάνω. 

Δ. Η ισχύς της παρούσης αρχίζει από τη δημοσίευσή 
της στην Εφημερίδα της Κυβερνήσεως. 

Ε. Από θέσεως σε ισχύ της παρούσης παύει να ισχύει 
η υπ’ αριθ. 501142/25.6.2013 απόφαση Γ ενικού Γ ραμματέα 
ΕΟΤ (ΦΕΚ 1650/Β/3-7-2013). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιανουάριου 2014 

Ο Γ ενικός Γ ραμματέας 
ΠΑΝΟΣ ΛΕΙΒΑΔΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη ίΐοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-Γοηπ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.βί. 9 Γ - β-ΓπαϊΙ: ννβόπΐ35ίβι·.βί@β1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13:30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

* 02003261302140008 * - 














































































